7 ตุลาคม 2563

# ผนึกความแข็งแกร่งด้วยการรวมแบรนด์ KeyPrint และ Loctite สำหรับชิ้นส่วนทันตกรรม

# ‘เฮงเค็ล’ จับมือ ‘คีย์สโตน’ พัฒนาโซลูชั่นการพิมพ์ 3 มิติ

# ในอุตสาหกรรมทันตกรรม

ดุสเซลดอร์ฟ – เฮงเค็ล และ คีย์สโตน อินดัสทรีส์ ประกาศความร่วมมือกันสำหรับโซลูชั่นการผลิตสารเติมแต่งในอุตสาหกรรมทันตกรรม การร่วมมือกันในครั้งนี้ช่วยให้เฮงเค็ลสามารถเพิ่มแอพพลิเคชั่นทันตกรรมในพอร์ตโฟลิโอการพิมพ์แบบ 3 มิติ ซึ่งเป็นหนึ่งในตลาดแรกๆ ที่เปลี่ยนจากการสร้างต้นแบบในอดีตมาสู่การใช้เรซิ่นสำหรับชิ้นส่วนสุดท้ายสำหรับภาคธุรกิจ การร่วมมือกันกับผู้นำในการให้บริการด้านวัสดุระดับโลกอย่างเฮงเค็ล คีย์สโตนมีเป้าหมายที่จะขยายธุรกิจที่ประสบความสำเร็จในอุตสาหกรรมนี้ต่อไป

เฮงเค็ลเป็นผู้นำระดับโลกในการจัดหาวัสดุและบริการขั้นสูงสำหรับสารเติมแต่งในกลุ่มอุตสาหกรรมที่หลากหลาย บริษัทฯ ได้พัฒนาและจำหน่ายโซลูชั่นใหม่ภายใต้แบรนด์ Locite ที่เปิดใช้งานการพิมพ์ 3 มิติ ในตลาดต่างๆ อาทิ การบินและอวกาศ ยานยนต์ วิศวกรรมและสินค้าอุปโภคบริโภค ด้านคีย์สโตนเองเป็นผู้ผลิตผลิตภัณฑ์ทันตกรรมชั้นนำ ในด้านดิจิทัล ห้องปฏิบัติการ การปฏิบัติการและการป้องกัน ด้วยประสบการณ์กว่า 100 ปีในวงการทันตกรรม คีย์สโตนได้นำเสนอนวัตกรรมโซลูชั่นการพิมพ์ 3 มิติแบบกำหนดเองภายใต้แบรนด์ KeyPrint

“เรามีความยินดีเป็นอย่างยิ่งที่ได้พบกับพันธมิตรอย่างที่คาดไว้อย่างคีย์สโตน” นายเคน ไคส์เนอร์ หัวหน้าฝ่ายนวัตกรรมการพิมพ์ 3 มิติ ของเฮงเค็ล กล่าว “การผสมผสานระหว่างองค์ความรู้ที่มีมาอย่างยาวนานในด้านทันตกรรมของคีย์สโตนและความเชี่ยวชาญในวงกว้างด้านวัสดุศาสตร์และการเข้าถึงตลาดของเฮงเค็ล จะปลดล็อกโอกาสใหม่ๆ ในการพัฒนาและจำหน่ายโซลูชั่นประสิทธิภาพสูงสำหรับตลาดทันตกรรม ความสามารถในการสร้างสรรค์นวัตกรรมที่ฉับไวของเฮงเค็ลที่ประจวบเหมาะกับตลาดศักยภาพสูง (dynamic market) และประวัติอันนาวนานในด้านโพลิเมอร์และการผลิตอุปกรณ์ทางการแพทย์ที่สอดคล้องกับมาตรฐาน ISO ของคีย์สโตน จะเพิ่มมูลค่ามหาศาลให้กับทั้งคู่”

”เรารู้สึกตื่นเต้นที่ได้เป็นพันธมิตรกับผู้นำในอุตสาหกรรมระดับโลกและทีมงานมืออาชีพ” ไอร่า โรเซอโน ประธานบริษัทคีย์สโตน กล่าว “ความเชี่ยวชาญและการปรากฎตัวอยู่ทั่วโลกของเฮงเค็ลนั้นจะทำให้เราสามารถนำนวัตกรรมการพิมพ์ 3 มิติของเราไปสู่ตลาดทันตกรรมทั่วทุกมุมโลกได้ การร่วมมือกันนั้นจะทำให้ทั้งสองบริษัทสามารถเติบโตต่อไปได้”

คีย์สโตนเป็นพันธมิตรอย่างยาวนานกับโมเลกุล คอร์ป ซึ่งเฮงเค็ลได้เข้าซื้อกิจการในปี 2562 นอกจากนี้ บริษัทต่างๆ ยังได้สร้างธุรกิจที่ยาวนานกับผู้ผลิตเครื่องพิมพ์ OEM ชั้นนำ ส่วนหนึ่งของการร่วมมือกันที่ขยายตัวออกไป เฮงเค็ลและคีย์สโตนจะผลักดันการขยายตลาดของ KeyPrint ด้วยการเพิ่มความแม่นยำและการเป็นพันธมิตรกับบริษัทเครื่องพิมพ์ 3 มิติและนวัตกรรมที่รวดเร็วของวัสดุใหม่ๆ เพื่อช่วยเหลือผู้เชี่ยวชาญงานทันตกรรมและผู้ป่วยด้วยโซลูชั่น 3 มิติแบบกำหนดเอง การรวมกันของแบรนด์ KeyPrint และ Loctite นั้นจะนำพาจุดแข็งแบบบูรณาการของทั้งสองบริษัทไปสู่ผู้บริโภคทางด้านทันตกรรม และจะช่วยให้การผลิตชิ้นส่วนทันตกรรมมีประสิทธิภาพสูงขึ้น อาทิ KeySplint Soft night guard และ splint resin บริษัททั้งสองจะทำงานร่วมกันเพื่อพัฒนาโอกาส ให้องค์ความรู้ และทำตลาดโซลูชั่นการพิมพ์ 3 มิติทั่วโลก

ท่านสามารถรับฟังข้อมูลเพิ่มเติมเกี่ยวกับความร่วมมือระหว่างสองบริษัท และอนาคตของแบรนด์ KeyPrint โดยการเข้าร่วมฟังการสัมมนาสดกับ ไอร่า โรเซอโน ประธานบริษัทคีย์สโตน และ เคน ไคส์เนอร์ หัวหน้าฝ่ายนวัตกรรมการพิมพ์ 3 มิติ ของเฮงเค็ล ลงทะเบียน[ที่นี่](https://cdeworld.com/webinars/register/21807-live-discussion-keystone-industries-and-henkel)

# # # #

**เกี่ยวกับเฮงเค็ล**  
เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2561 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,500 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**เกี่ยวกับคีย์สโตน**

กลุ่มบริษัทด้านทันตกรรมคีย์สโตนมุ่งดำเนินการด้านดิจิทัล ห้องปฏิบัติการ ผลิตภัณฑ์เพื่อการปฏิบัติการและการป้องกัน เราเป็นซัพพลายเออร์ระดับโลกที่ดูแลเครือข่ายพันธมิตรที่หลากหลายกว่า 800 รายในสหรัฐอเมริกาและพันธมิตรด้านการจัดจำหน่ายด้านทันตกรรมในกว่า 70 ประเทศทั่วโลก คีย์สโตนได้พัฒนาผลิตภัณฑ์ชั้นนำของอุตสาหกรรม อาทิ สายผลิตภัณฑ์ KeyPrint®ที่เป็นนวัตกรรมใหม่ในการพิมพ์เรซิ่น 3 มิติ, Diamond D® ฟันปลอมรับแรงกระแทกสูง, Pro-Form® สายผลิตภัณฑ์เทอร์โมพลาสติก รวมถึงนวัตกรรมและสิทธิบัตรสำหรับห้องปฏิบัติการ อาทิ เคลือบสเปรย์เซรามิกเอนาเมไลท์ อีกทั้งผลิตภัณฑ์เจลาโต้ โพรฟี เพส ยังได้รับรางวัลผลิตภัณฑ์ยอดนิยมแห่งปีจากที่ปรึกษาทันตกรรมอีกด้วย คีย์สโตนใช้เวลาเกือบ 3 ทษวรรษในการคิดค้นและผลิตเรซิ่นโฟโตโพลิเมอร์ที่เข้ากันทางชีวภาพได้ที่ล้ำสมัยและยังได้รับการจดสิทธิบัตร สำหรับงานด้านทันตกรรมการใช้งานคอสเมติกเนล คีย์สโตนได้รับใบอนุญาตจาก FDA, ISO 13485 (อุปกรณ์การแพทย์) และการรับรอง 22716 รวมถึงการรับรอง GMP และการขึ้นทะเบียนสินค้าและผลิตภัณฑ์ระหว่างประเทศ สำหรับข้อมูลเพิ่มเติม ท่านสามารถเข้าชมได้ที่ <https://dental.keystoneindustries.com> กดไลก์ในหน้าเฟสบุค Keystone หรือกดติดตามในช่องทางอินสตาแกรมและทวิตเตอร์

**ข้อมูลสำหรับสื่อมวลชน กรุณาติดต่อ**

แม็กกี้ แทน กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

โทรศัพท์ +65 6424 7045 02 718 1886 ต่อ 216 และ 081-859-007

อีเมล [maggie.tan@henkel.com](mailto:maggie.tan@henkel.com) [krissana@124comm.com](mailto:krissana@124comm.com)